US में राहत फतेह अली ने गाई कव्वाली; बरसी पर पाकिस्तान में सिद्धू को श्रद्धांजलि
Rahat Fateh Ali Khan Tribute Sidhu Moose Wala; Death Anniversary Pakistan | Qawali Show Langar Gujranwala Hotel Tobba Tek Singh मूसेवालया तैनू अखियां उड़ीक दियां.... यह कव्वाली पाकिस्तानी सिंगर राहत फतेह अली खान ने सिद्धू मूसेवाला को उनकी बरसी पर समर्पित की है।
मूसेवालेया तैनू अखियां उड़ीक दियां.... यह कव्वाली पाकिस्तानी सिंगर राहत फतेह अली खान ने सिद्धू मूसेवाला को उनकी बरसी पर समर्पित की है। यह कव्वाली पाकिस्तानी सिंगर राहत फतेह अली खान ने अमेरिका में अपने टूर के दौरान पेश की। आज मूसेवाला की बरसी है और पूरे विश्व के साथ-साथ पाकिस्तान के कलाकार व लोग भी उन्हें श्रद्धांजलि दे रहे हैं।
मिली जानकारी के अनुसार राहत फतेह अली खान इस समय अमेरिका के टूर पर हैं और बीते दिनों उन्होंने लॉस ऐंजेलेस में कव्वाली पेश किया। उन्होंने कव्वाली पेश करने से पहले मूसेवाला को याद किया और कहा कि व यह कव्वाली उनकी डेथ एनिवर्सरी को समर्पित कर रहे हैं।
इसके अलावा गुजरांवाला में आज विशेष श्रद्धांजिल कार्यक्रम आयोजित किया जा रहा है। गुजरांवाला में इसके लिए बाकायदा फ्लैक्स लगाए गए हैं। जिन पर साफ लिखा है कि सिद्धू मूसेवाला को श्रद्धांजिल दी जाएगी और लंगर भी लगाया जाएगा। हालांकि, पाकिस्तान इस समय खाने की किल्लत से गुजर रहा है और ऐसे में लंगर की घोषणा करना, खुद पाकिस्तान के लोगों में मूसेवाला के प्रति प्रेम उजागर करता है।
सिद्धू मूसेवाला के नाम पर होटल
पाकिस्तान के टोबा टेक सिंह में तो सिद्धू मूसेवाला की याद में होटल बनने जा रहा है। बीते दिनों पंजाब के कुछ सिख पाकिस्तान गए थे। फैसलाबाद से टोबा टेक सिंह की तरफ जाते उनकी नजर एक फ्लैक्स पर पड़ी। फिरोजपुर के गुरदर्शन सिंह संधू बाकायदा वहां रुके और जगह के बारे में पूछा।
दरअसल, उस फ्लैक्स पर सिद्धू मूसेवाला की तस्वीर लगी थी। फ्लैक्स पर उर्दू में लिखा था- उच्चियां ने गल्लां तेरे यार दियां (मूसेवाला का चर्चित गीत) लिखा था। वहां एक होटल बन रहा था। होटल मालिक अली रजा के भाई अरफान रजा वहां पहुंचे। उन्होंने बताया कि यहां होटल बना रहे हैं और इस होटल का नाम सिद्धू मूसेवाला है। यह मूसेवाला को एक श्रद्धांजलि है। 
ये खबरें भी पढ़ें:-
मूसेवाला मर्डर को 1 साल पूरा.. मां का एक्सक्लूसिव इंटरव्यू: चरण कौर बोलीं- सिर्फ खरीदे हत्यारे पकड़े, साजिश रचने वाले खुलेआम घूम रहे 
पंजाबी सिंगर शुभदीप सिंह उर्फ सिद्धू मूसेवाला के कत्ल को आज एक साल पूरा हो गया। 29 मई की शाम को ही मानसा के गांव जवाहरके में 6 शूटरों ने ताबड़तोड़ गोलियां मारकर उनकी हत्या कर दी थी। इस हत्या की जिम्मेदारी कुख्यात गैंगस्टर लॉरेंस की गैंग ने ली। कनाडा बैठे गैंगस्टर गोल्डी बराड़ ने इस पूरी साजिश को अंजाम दिया (पढ़ें पूरी खबर)
मौत के बाद भी गानों में जिंदा सिद्धू मूसेवाला:हत्या से पहले कई गाने रिकॉर्ड किए, लेकिन पूरे नहीं, 6-6 महीने में सॉन्ग रिलीज 
पंजाबी सिंगर सिद्धू मूसेवाला की हत्या हुए आज एक साल हो गया है। मूसेवाला तो इस दुनिया में नहीं हैं, लेकिन वह आज भी अपने गानों से फैंस के दिलों में जिंदा हैं। वह अपनी मौत से पहले ही इतने गाने रिकॉर्ड कर गए हैं कि आगे आने वाले कई सालों तक उसके फैंस अपने सिंगर को सुनते रहेंगे और साथ ही यूट्यूब पर रिकॉर्ड बनाते रहेंगे (पढ़ें पूरी खबर)
सिद्धू मूसेवाला की लास्ट राइड थार: अब भी 32 जगह गोलियों के निशान, फैमिली ने दिल्ली से रिफर्बिश कराई, बंद कंटेनर में ले गए 
पंजाबी सिंगर सिद्धू मूसेवाला की एक साल पहले, 29 मई 2022 को लॉरेंस गैंग ने पंजाब के मानसा जिले में गोलियां मारकर हत्या कर दी थी। उस समय सिद्धू अपनी थार जीप में मौसी से मिलने जा रहे थे। सिद्धू की हत्या के बाद उनकी लास्ट राइड थार को तकरीबन 6 महीने पुलिस ने थाने में खड़े रखा (पूरी खबर पढ़ें)